IV Repte Solidari "Un llibre, una exposició"
29 desembre 2022

## IV Repte Solidari "Un llibre, una exposició"29 desembre 2022Última actualització: 29 desembre 2022

![](../gestion/img/07e47c3b95b263f08a7d5999fe0455af11e8c8dc5dfcb908505369b90d89b100.jpg)  
  

La regidora de Sanitat i Polítiques Saludables, **Liduvina Gil**, acompanyada per la impulsora i coordinadora del IV Repte Solidari «Un llibre, una exposició», **Adriana Serlik**, ha presentat aquest matí la nova exposició que s’inaugurarà el pròxim 4 de gener a les 19 hores al Saló Centelles del Palau Ducal.

El passat 16 de desembre van ser presentats a la Biblioteca Central els tres llibres infantils escrits per Anabel Llopis, Sandra Díaz i Maite Sastre i il·lustrats per Júlia Esteve i Hannah Gair. Aquests eren poemaris per a xiquets en els que es feia un cant per la igualtat amb la desigualtat i un diàleg constructiu amb la naturalesa.

Ara, tal i com ha expressat Gil, «en aquesta exposició podrem gaudir dels dibuixos de xiquets sobre aquests llibres i es podran adquirir per a recaptar diners per a la lluita contra el càncer infantil». Cal dir que tots els participants i col·laboradors d’aquest repte ho fan de manera altruista, i és per això «tant important la vostra assistència», ha afegit.

«Aquest projecte, que arriba a la seua quarta edició, connecta una vegada més la literatura amb l’art, amb una simbiosi perfecta que es veu reflectida enguany pensant amb el públic infantil», ha conclòs la regidora.+

Per la seua banda, Serlik ha detallat els títols dels llibres: **‘D’on bufa el vent’, d’Anabel Llopis i Júlia Esteve; ‘Bicho raro’, de Sandra Díaz i ‘L’arbre que volia viatjar’, de Maite Sastre i Hannah Gair.**

Així mateix, la coordinadora d’aquest repte ha expressat que «hui, 29 de desembre, es procedirà a fer la firma dels exemplars a Gavina Llibres a partir de les 18 hores».

Finalment, Serlik ha detallat les dades de les pròximes actuacions en diferents punts de la geografia valenciana. «El dilluns, 2 de gener, Sandra Díaz estarà al Casal Jove del Port de Sagunt amb un contacontes a partir de les 17 hores i la presentació del seu llibre a les 18 hores».

El 3 de gener serà el torn de Maite Sastre. La seua exposició serà a la Fundació Vicky Foods, a Villalonga, a partir de les 12 hores amb contacontes. El 4 de gener, a partir de les 19 hores al Palau Ducal hi haurà ambientació amb el Cor Carmesina i per últim, el 28 de gener, a la Sala del Grau de Gandia a les 12 hores, contacontes amb el Mag Potakum i pallassos.

[Documentos adjuntos](../gestion/documentos/d1430879c28d45ed8897ddf102f744ecfaf972813d99d1a7c977cbd1c18e311a.jpeg)